Title: Guia didàctica del professorat
Course: Llengua Catalana 5è Primària 1r T

1. Descripció del curs: característiques, a qui va dirigit, qüestions generals a tenir en compte

Aquest curs de Llengua catalana està pensat per portar-ho a terme amb l'alumnat de 5è durant el primer trimestre. És un curs competencial i dinàmic que pretén, a partir de la reflexió i la investigació, per una banda potenciar el talent lingüístic de l'alumne en totes les seves dimensions i, per l'altra, treballar les competències transversals.

Es basa en una metodologia activa on l'alumne és el protagonista del seu aprenentatge en el que es compagina tant el treball individual com el cooperatiu. Aquesta manera de fer ajudarà al professor a atendre la diversitat de l'aula,

Ha estat dissenyat per poder desenvolupar-ho tant en un entorn d'aula com en un entorn digital.

2. Ubicació en el currículum i competències

Aquest curs de llengua catalana treballa totes les dimensions de la llengua i les conecta de manera que s'estableixen relacions entre elles com, per exemple, l'expressió escrita manté relacions amb la comunicació oral pel que fa a les qualitats de tot discurs: adequació, coherència, cohesió i correcció lingüística. De la mateixa manera, la comprensió lectora i l’expressió escrita estan vinculades en tant que són les dues vessants de la comunicació escrita. Així mateix, la comprensió lectora i l’expressió escrita també estan vinculades amb la literatura com a fet comunicatiu, lingüístic i estètic.

Cada competència s’ha graduat en quatre nivells de consecució: fluix (nivell 1), acceptable (nivell 2), bé (nivell 3) i excel·lent (nivell 4) i on es té  en compte que cada nivell porta implícit l’assoliment de l’anterior. Els criteris usats per fer la gradació estan relacionats amb la complexitat de les competències emprades.

El professorat ha d’encoratjar l’alumne a construir els seus aprenentatges i ajudar-lo a prendre consciència del seu progrés. Això s’ha de fer en un ambient de classe  o un espai virtual que afavoreixi la comunicació, tant oral com escrita, l’intercanvi d’idees i que animi a la reflexió sobre la manera d’aprendre a parlar i a escriure cada vegada millor.

L’avaluació, en aquest curs, forma part del procés d’ensenyament i fa possible que l’alumne prengui decisions i apliqui connexions.

Les competències que treballem en aquest trimestre de llengua catalana de sisè són:

Dimensió Comprensió lectora

- Competència 1. Obtenir informació, interpretar i valorar el contingut de textos escrits de la vida quotidiana, dels mitjans de comunicació i acadèmics per comprendre’ls.
- Competència 2. Reconèixer els gèneres de text, l’estructura i el seu format, i interpretar-ne els trets lèxics i morfosintàctics per comprendre’l.
- Competència 3. Desenvolupar estratègies de cerca i gestió de la informació per adquirir coneixement.

Dimensió Expressió escrita

- Competència 4. Planificar l’escrit d’acord amb la situació comunicativa (receptor, intenció) i a partir de la generació d’idees i la seva organització.
- Competència 5. Escriure textos de tipologia diversa i en diferents formats i suports amb adequació, coherència, cohesió i correcció lingüística.
- Competència 6. Revisar i corregir el text per millorar-lo, i tenir cura de la seva presentació formal.

Dimensió Comunicació oral

- Competència 8. Produir textos orals de tipologia diversa amb adequació, coherència, cohesió i correcció lingüística, emprant-hi els elements prosòdics i no verbals pertinents.

Dimensió Literària

- Competència 12. Escriure textos literaris per expressar realitats, ficcions i sentiments.

Dimensió Actitudinal i Plurilingüe

- Actitud 1. Adquirir l’hàbit de la lectura com un mitjà per accedir a la informació i al coneixement, i per al gaudi personal; i valorar l’escriptura com un mitjà per estructurar el pensament i comunicar-se amb els altres.
- Actitud 2. Implicar-se activament i reflexiva en interaccions orals amb una actitud dialogant i d’escolta.

Àmbit digital

- Competència 2. Utilitzar les aplicacions d’edició de textos, presentacions multimèdia i tractament
- Competència 4. Cercar, contrastar i seleccionar informació digital adequada per al treball a realitzar, tot considerant diverses fonts i mitjans digitals.
- Competència 6. Organitzar i utilitzar un entorn personal de treball i aprenentatge amb eines digitals per desenvolupar-se en la societat del coneixement.
- Competència 8. Realitzar activitats en grup tot utilitzant eines i entorns virtuals de treball col·laboratiu.
- Competència 11. Actuar de forma crítica i responsable en l’ús de les TIC, tot considerant aspectes ètics, legals, de seguretat, de sostenibilitat i d’identitat digital.

Àmbit aprendre a aprendre

- Competència 4. Participar a l’aula, al centre i a l’entorn de manera reflexiva i responsable

Àmbit autonomia i iniciativa personal

- Competència 2. Adquirir confiança i seguretat en un mateix.
- Competència 4. Implicar-se activament en la realització de projectes col·lectius

3. Metodologia emprada

Les activitats proposades segueixen una metodologia activa i motivadora. A partir d'una pregunta i d'una imatge plantegem un tema amb diferents tipus d'activitats.

Aquest tipus de treball ofereix a l'alumnat l'oportunitat de pensar per ells mateixos, d'investigar, d'aprendre dels seus errors i dels seus encerts, i d’aquesta manera també d'aprendre a ser crítics. Aquests projectes tenen aplicació en el món real més enllà de l’aula i busquen crear una educació interdisciplinària amb un significat. També fomenta que l’alumnat aprengui a aprendre, els motiva a descobrir, a treballar en grup i, el més important, potenciem un aprenentatge significatiu.

Per altra banda, desenvolupa la seva competència digital potenciant la seva autonomia de treball en un entorn virtual.

És a dir, mitjançant aquests treballs, els i les alumnes treballaran seguint una metodologia engrescadora i significativa que els permetrà utilitzar les habilitats potenciades en altres projectes al llarg de la seva escolaritat.

4. Agrupacions de l'alumnat

Durant tot el projecte es faran diferents tipus d'agrupaments per desenvolupar tant les habilitats personals com socials. A cada activitat queda especificat cada el tipus d'agrupament, que es podrà fer tant en presencial com en virtual.

Les activitats pensades per fer a nivell individual busquen un treball de reflexió individual i resulten fonamentals per reelaborar les idees a partir del que escolten i discuteixen amb el grup de treball.

Les activitats pensades per fer amb grups cooperatius parteixen de l’heterogeneïtat interna dels grups per dur a terme estratègies que es beneficiïn de la diversitat de perfils i habilitats de l’alumnat. Estan pensades com una estratègia per fer front a les dificultats per gestionar la diversitat del grup-classe.

5. Recursos necessaris

L'alumnat necessitarà tenir coneixements de com fer una presentació amb l'ordinador amb sistema operatiu Windows (Power point) o Apple (Keynote).

6. Explicació de cada activitat

Tema 1: Fem de reporters

En aquest tema treballarem la notícia. Aprendrem a redactar les nostres i analitzarem d'altres per, finalment, fer un treball de classe i elaborar entre tots i totes la revista de l'escola. Les notícies seran  un resum dels fets més importants viscuts per cada curs durant el primer trimestre.

No oblidarem el treball d'ortografia i de gramàtica que ens ajudarà a redactar millor les nostres notícies.

Activitats | Observacions | Agrupament | Avaluació
Avaluació inicial | Per portar-la a terme es proposen tres activitats online, amb altres exercicis perque l'alumnat amb puntuacions baixes pugui practicar més. | Individual | Autocorrectives
Activitat 1. PROJECTE Quina és la tasca d’un periodista?. Fòrum | El docent fa reflexionar sobre el treball dels periodistes amb unes preguntes. Iniciem un fòrum. | Escola: Grupal Casa: meet | Participació
Activitat 2. EXPR. ESCRITA La notícia. | Ensenyem les característiques i les parts de la notícia al capítol 1 del llibre. Reflexionem sobre la informació que ens donen. Fem una activitat de repàs sobre diferents tipus de textos. | Escola: Grupal Casa: meet | Participació oral Exercici online
Activitat 3. LÈXIC Camp semàntic del món periodístic i exercicis | Tenen a la seva disposició un document amb vocabulari nou al capítol 3.1 del llibre.  Hauran de resoldre l’exercici de vocabulari. | Individual | Exercici online
Activitat 4. COMPR. ORAL. Tirem petards amb precaució! | Escolta una notícia i respon unes preguntes relacionades amb l’audició. | Individual | Exercici online
Activitat 5. ORTOGRAFIA Normes accentuació | S’ensenyen les normes d’accentuació al capítol 2.1 i es fan exercicis. | Escola: Grupal/ individual Casa: meet | Exercici online
Activitat 6. COMPR. LECTORA | Es reparteix una notícia i unes preguntes de comprensió. Hauran d’identificar les diferents parts de la notícia. | Escola: Individual Casa: meet | Tramesa
Activitat 7. LÈXIC | Es proposa una activitat per repassar el vocabulari treballat. | Individual | Activitat online
Activitat 8. PROJECTE Analitzem diferents notícies | En primer lloc analitzem entre tots/es les parts principals d'una notícia donada. A continuació, podran escollir una notícia de les proposades i seguir el mateix model per veure si ho han entès. El mestre disposa de tots els solucionaris a l'apartat de Recursos. | Escola: Grupal/ individual Casa: meet | Tramesa
Activitat 9. LÈXIC Primitives i sufixos | Fem un treball d’aquests conceptes cercant aquests tipus de paraules a les notícies treballades. Al capítol 3.2 del llibre podem reforçar el concepte. El mestre té la solució a Recursos. | Individual | Tramesa
Activitat 10. ORTOGRAFIA Article contracte | Introduïm els nous conceptes i practiquem amb exercicis. La teoria la podran consultar al capítol 2.2 del llibre. | Individual | Exercici online
Activitat 11. GRAMÀTICA Nom, determinants | Fem un treball d’aquests conceptes cercant aquests tipus de paraules a les notícies treballades. Al capítol 4.1 del llibre trobarem la informació necessària sobre els noms i al capítol 4.2 sobre els determinants. Fem exercicis Afegim tasca d'amplicació per qui hagi fet molt bé l'exercici sobre els noms. | Escola: Grupal/ individual Casa: meet | Exercici online
Activitat 12. EXPR. ESCRITA | Repassem les parts d'una notícia amb un exercici online. A continuació, els oferim una informació concreta a partir de la que hauran de redactar una notícia. El mestre té la proposta de solució a Recursos. | Individual | Exercici online
Activitat 13. PROJECTE Tria del tema i del grup | Comencem a fer la revista de l'escola. Per parelles trien sobre quin curs volen escriure la notícia més interessant del trimestre. Confeccionem entre tots/es un guió per recollir la informació. | Parelles | Participació al Journal
Activitat 14. GRAMÀTICA: Adjectius qualificatius | Fem un treball d’aquests conceptes al capítol 4.3 del llibre. Fem tres activitats per practicar. Afegim una tasca per aquells que hagin tret molt bona puntuació en la darrera activitat. El mestre disposa de la solució a Recursos. | Escola: Grupal/ individual Casa: meet | Exercici online Tramesa
Activitat 15. GRAMÀTICA Gramàtica: avaluació | Practiquen els conceptes treballats i veiem si ho han entès. | Individual | Qüestionari
Activitat 16.

EXPR. ESCRITA
Comentem el tema del capítol 2.3 del llibre per quan hagin de posar-ho en pràctica: punt i apart.

A partir de la base d’orientació de l'apartat de Recursos, anem a cercar la informació i redactem la nostra notícia.

Presentem la nostra notícia a la classe. Ajuntem totes les notícies i fem el muntatge de la revista.

S'adjunta la rúbrica de l'expressió escrita per valorar la notícia de cada grup.
Parelles

Grupal
Base d’orientació

Coavaluació expr. escrita

Revista final

Tema 2: Algú sap jugar?

Durant aquest tema aprendrem a escriure un text instructiu. Analitzarem exemples de diferents tipus i, quan tinguem clar les característiques que han de tenir, analitzareu un joc conegut. Després, triareu una parella per crear-ne un de nou i els vostres companys/es hauran de seguir les instruccions que donareu per comprovar que l'heu elaborat correctament. Paral·lament anirem treballant aspectes d'ortografia, de gramàtica i de lèxic.

Activitats | Observacions | Agrupament | Avaluació
Activitat 1. PROJECTE Introducció Fòrum | Tenim un joc o, com alternativa, una imatge d’un joc. Preguntem als alumnes si saben jugar i com poden aprendre a jugar aquells que no en saben. L'objectiu és que arribin a la conclusió que necessiten llegir unes Instruccions i que expliquin moments en què s'han trobat a la mateixa situació. | Escola: Grupal Casa: meet | Participació
Activitat 2. COMPR. LECTORA Recepta cuina | Llegim un text instructiu d’una recepta i responem les preguntes. | Individual | Activitat online
Activitat 3. GRAMÀTICA Nous conceptes | Expliquem les característiques dels pronoms febles forts, del present d'indicatiu i l'imperatiu. Fem exercicis de cada concepte Capítol 2.1, 2.2 i 2.3 del llibre. | Escola: Grupal/ individual Casa: meet | Exercicis online
Activitat 4. PROJECTE Característiques del text instructiu. Parts del text instructiu. Analitzem diferents textos instructius | Explicació de les parts característiques. Fem activitat per esbrinar si ho han entès. Repartim diferents textos instructius: recepta, joc, instruccions d’ús d’un aparell, indicacions per arribar a una ubicació … amb un guió d’anàlisi per veure els elements comuns. Es facilita una correcció a Recursos. A partir d'aquí, el mestre farà adonar l'alumnat de les parts que tot text instructiu ha de tenir en funció de la seva finalitat. | Per grups | Coavaluació (rúbrica) expressió oral Tramesa
Activitat 5. COMPR. ORAL Consells per tirar petards | Fem la comprensió oral d’un àudio instructiu. | Individual | Activitat online
Activitat 6. PROJECTE Analitzem diferents jocs | Han d’escollir un joc conegut i explicar com es juga seguint una pauta comú. | Individual | Escola: entrega tasca Casa: tramesa
Activitat 7. ORTOGRAFIA Signes de puntuació i exercicis | Es treballa el concepte al capítol 3 del llibre i es fan exercicis. | Individual | Exercici online
Activitat 8. PROJECTE Inventem un joc amb les seves instruccions | Per parelles inventem un joc on adjuntem les instruccions i el construïm. Per fer-ho treballarem interdisciplinàriament des de l’àrea de plàstica. S'adjunta la rúbrica. | Parelles Casa: individual | Coavaluació i autoavaluació
Activitat 9. LÈXIC Frases fetes | Treballem diferents expressions i frases fetes amb el joc com a protagonista. Sentit real o figurat.  Practiquem. S'afegeix una feina més difícil per aquells que hagin fet molt bé l'anterior. | Escola: Grupal/ individual Casa: meet | Activitat online
Activitat 10. GRAMÀTICA | Fem activitat d'avaluació de tot el tractat. | Individual | Cuestionari
Activitat 11. PROJECTE Juguem amb els jocs dels nostres companys/es | Intercanviem els nostres jocs i comprovem que s’entenen les instruccions. Els avaluem entre tots i totes amb la rúbrica i, a continuació, exposem les nostres reflexions. | Grupal Casa: exposició oral del nostre joc | Rúbrica de coavaluació del joc Rúbrica expressió oral

7. Avaluació

L'avaluació del curs és contínua i està present en tot el procés d'ensenyament. Les activitats proposades per portar a terme l'avaluació són variades, per tal que l'alumne pugui mostrar tot el que sap. A més a més, poden ser resoltes de diverses maneres per tal de donar resposta a la diversitat de l'aula.

Durant tota la programació hi ha varietat en la tipologia d'avaluació. Tenint en compte la finalitat de l'avaluació trobem una avaluació inicial (coneixements previs), una formativa (rúbriques, base d'orientació, qüestionaris d'avaluació i coavaluació, conversa...) i una sumativa (entrega d'un producte final).

A continuació especifiquem les activitats a partir de les quals el professorat pot avaluar les dimensions treballades.

TEMA 1. FEM LA REVISTA DE L'ESCOLA

Especifiquem les activitats plantejades per avaluar cada una de les dimensions.

DIMENSIÓ ORAL | DIMENSIÓ ESCRITA | DIMENSIÓ LITERÀRIA | DIMENSIÓ PLURILINGÜE
Expressió oral | Comprensió oral | Expressió escrita | Comprensió escrita | Activitat 7 | Activitats 8 i 16
Activitat 2 | Activitat 4 | Activitat 12 i 16 | Activitat 6

TEMA 2. SAPS COM ES JUGA?

Especifiquem les activitats plantejades per avaluar cada una de les dimensions.

DIMENSIÓ ORAL | DIMENSIÓ ESCRITA | DIMENSIÓ LITERÀRIA | DIMENSIÓ PLURILINGÜE
Expressió oral | Comprensió oral | Expressió escrita | Comprensió escrita | Activitat 8 | Activitat 4.2 i 9
Activitat 11 | Activitat 5 | Activitats 11 | Activitats 2.1