Title: Introducció del tema
Course: Llengua Catalana 5è Primària 1r T

Font: Pxfuels.com

Quan parlem d'instruccions... què és el primer que et ve al cap? Segur que hauràs pensat en un joc, però el teu entorn està ple d'exemples de situacions en les que hem de seguir instruccions...

Quan vols cuinar un menjar diferent el que has de fer és seguir la recepta de cuina; quan algun adult et dona un medicament el que fa és llegir el prospecte, que no és altra cosa que unes instruccions; quan compreu un electrodomèstic o un aparell nou a casa, heu de seguir unes instruccions per posar-lo en marxa de manera correcta; els adults, quan van a treure diners al caixer automàtic, han de seguir les instruccions que van apareixent a la pantalla i n'hi ha moltes més ....

Com pots veure, el text instructiu no es limita a les instruccions que cal seguir per jugar a un joc nou. Ets capaç de redactar unes instruccions per tal que algú les segueixi i aconsegueixi fer correctament quelcom??

Activitats que farem

Durant aquest tema aprendrem a escriure un text instructiu. Analitzarem exemples de diferents tipus i, quan tinguem clar les característiques que han de tenir, analitzareu un joc conegut. Després, triareu una parella per crear-ne un de nou i els vostres companys/es hauran de seguir les vostres instruccions per comprovar que l'heu elaborat correctament. Paral·lament anirem treballant aspectes d'ortografia, de gramàtica i de lèxic.

Continguts que treballarem

Llengua catalana 5è | Ortografia | Gramàtica | Lèxic | Expr. escrita
Algú sap jugar? | Signes de puntuació: coma, punt, dos punt, punt i coma | Verb (present i imperatiu), pronoms personals forts | Riquesa lèxica | El text instructiu

Planificació que seguirem

TEMA 2. SAPS JUGAR?

- BLOC I. Saps jugar?

1. Introducció.
2. Comprensió lectora: Recepta de cuina.

- BLOC II. Saps jugar?

1. Els pronoms febles forts, el present d0indicatiu i l'imperatiu

- BLOC III. Saps jugar?

  1. Característiques del text instructiu.
  2. Analitzem uns exemples.
  3. Comprensió oral: Consells per tirar petards.

- BLOC IV. Saps jugar?

1. Fem un text instructiu d’un joc que coneixem.
2. Ortografia: signes de puntuació i exercicis.
3. Inventem un joc  amb les seves instruccions.

- BLOC V. Saps jugar?

1. Lèxic: exercicis frases fetes
2. Gramàtica: verbs, pronoms forts. Practiquem

- BLOC VI. Saps jugar?

1. Juguem amb els jocs dels companys/es